**RÉSZVÉTELI FELTÉTELEK**

A 2017. február 25-i rendezvényen (továbbiakban: Rendezvény) részt vevő Nyitótáncosok koordinációját MÁO részéről Somosfalvi Orsolya ([nyitotancos@opera.hu](mailto:nyitotancos@opera.hu)) szervező végzi, aki jogosult MÁO képviseletében eljárni.

**MÁO vállalja, hogy**

* a Rendezvényen részt vevő nyitótáncosok ruháját biztosítja, azzal kapcsolatban a résztvevő nyitótáncosoknak semmilyen költsége nem merül fel, mely alól kivételt képez az az eset, amennyiben a nyitótáncos a ruhában szándékosan kárt tesz vagy azt nem adja le,
* Nyitótáncosok számára előre egyeztetett időpontban táncórákat, koreográfust biztosít,
* a Rendezvény előtt történő átöltözésre lehetőséget biztosít,

**Az eseményen Nyitótáncosként résztvevő szereplő vállalja, hogy:**

* MÁO által megjelölt időpontban és helyen a feladat ellátásához szükséges szellemi és fizikai állapotban megjelenik,
* a rendezvényt megelőző próbákon, előkészületeken előre leegyeztetett időpontban megjelenik, MÁO által megjelölt helyszínen a szervezőnél jelentkezik
* MÁO által megadott időpontban és helyszínen ruhapróbán megjelenik,
* a koreográfus által javasolt és jóváhagyott lábbelit biztosítja a Rendezvényt megelőző próbákon és magán a Rendezvényen
* megismeri és betartja a MÁO „Színpadi rend- és magatartási szabályzatát” (Színpadi rendtartás), melyet a http/www.opera.hu/cetli internetes portálon tud elérni elektronikusan,
* az esemény rendezőjének és MÁO szervezőinek művészeti döntéseit feltétel nélkül elfogadja,
* az egyeztetett ruhát, frizurát és sminket viseli, épségüket megőrzi és az eseményt követően a megadott időpontban és helyen a ruhát leadja a szervező által meghatározott módon, az esetleges kapcsolódó adminisztrációs kötelezettségeket teljesíti,
* a regisztrációkor leadja a valóságnak megfelelő ruhaméreteit,
* egész alakos képet küld a jelentkezési lappal együtt az [nyitotancos@opera.hu](mailto:nyitotancos@opera.hu) e-mail címre

Nyitótáncos a regisztrációs lap leadásával hozzájárulását adja ahhoz, hogy MÁO az eseményről fénykép-, kép- és/vagy hangfelvételt készítsen vagy harmadik személy bevonásával készítessen és az így készült felvételeket terület-, mód-, mérték és időbeli korlátozás nélkül a MÁO alaptevékenysége körében előzetes engedélykérés nélkül felhasználja.

Nyitótáncos a regisztrációs lap leadásával hozzájárulását adja ahhoz, hogy MÁO róla készült felvételt televíziós közvetítés és sugárzás útján terület-, mód-, mérték- és időbeli korlátozás nélkül felhasználja.

Nyitótáncos a regisztrációs lap aláírásával elismeri, hogy jelen részvételi szabályokat megismerte és azokat betartja.

A jelentkezéseket 2016. november 11-ig várjuk az [nyitotancos@opera.hu](mailto:nyitotancos@opera.hu) e-mail címen.

Ókovács Szilveszter

főigazgató

Magyar Állami Operaház

JELENTKEZÉSI LAP

Név:

Születési hely, idő:

Anyja neve:

Lakcím:

Igazolvány szám (személyi vagy jogosítvány):

Telefonos elérhetőség:

E-mail elérhetőség:

Mellbőség:

Derékbőség:

Csípőszélesség:

Háthossz:

Magasság:

Súly:

Cipőméret:

Konfekcióméret:

A részvételi szabályokat megismertem és elfogadom.

A jelentkezési lap csak mellékelt fotó együttes beküldésével érvényes.

………………………………..

Nyitótáncos

Kelt.: Budapest, 2016. …………………….